SET ปิดลบ 6 จุด หวั่นเศรษฐกิจ-การเมืองในประเทศ แนะจับตาเลือกตั้งอังกฤษ 12 ธ.ค.นี้
SET ปิดลบ 6 จุด หวั่นเศรษฐกิจ-การเมืองในประเทศ แนะจับตาเลือกตั้งอังกฤษ 12 ธ.ค.นี้ โดยดัชนีปิดตลาดวันนี้ที่ระดับ 1,552.96 จุด ลบ 6.03 จุด หรือ 0.39% มูลค่าการซื้อขาย 4.07 หมื่นล้านบาท
9 ธ.ค. 2562

ผู้สื่อข่าวรายงานว่า ดัชนีปิดตลาดวันนี้ที่ระดับ 1,552.96 จุด ลบ 6.03 จุด หรือ 0.39% มูลค่าการซื้อขาย 4.07 หมื่นล้านบาท
10 หุ้นกดดัชนีวันนี้


ด้าน น.ส.ธีรดา ชาญยิ่งยงค์ ผู้อำนวยการฝ่ายวิเคราะห์หลักทรัพย์ บล.ฟิลลิป (ประเทศไทย) เปิดเผยว่า ตลาดหุ้นไทยวันนี้ปรับตัวลงเป็นวันที่ 9 ติดต่อกันหลังจากที่ขาดปัจจัยกระตุ้น ขณะเดียวกันก็ยังมีความกังวลเศรษฐกิจ และการเมืองในประเทศ ทำให้ตลาดบ้านเราดูอ่อนกว่าตลาดหุ้นในภูมิภาคเอเชียที่วันนี้เคลื่อนไหวทั้งในแดนบวก-ลบ ในช่วงที่ยังต้องติดตามดูหลายปัจจัยจากภายนอกประเทศ ทั้งการเลือกตั้งอังกฤษในวันที่ 12 ธ.ค.นี้ ซึ่งจะมีผลต่อเรื่องการแยกตัวของอังกฤษออกจากสหภาพยุโรป (Brexit)
รวมถึงการเจรจาการค้าระหว่างสหรัฐฯ และจีน ที่สหรัฐฯจะปรับขึ้นภาษีนำเข้าสินค้าจากจีนในวันที่ 15 ธ.ค.นี้ จะต้องรอดูว่าผลจะเป็นอย่างไร, การประชุมธนาคารกลางสหรัฐ (เฟด) ในวันที่ 10-11 ธ.ค.นี้ และการประชุมธนาคารกลางยุโรป (ECB) ที่จะมีขึ้นในวันที่ 12 ธ.ค.นี้  ส่วนบ้านเราก็ให้ติดตามปัจจัยการเมือง โดยให้จับตาเสถียรภาพของรัฐบาลต่อไป
ขณะที่พรุ่งนี้ (10 ธ.ค.) ตลาดหุ้นไทยปิดทำการเนื่องในวันรัฐธรรมนูญ
สำหรับแนวโน้มการลงทุนในวันพุธนี้ (11 ธ.ค.) น.ส.ธีรดา กล่าวว่า ตลาดฯคงจะแกว่งไซด์เวย์เงียบเหงาอยู่ในช่วงรอดูหลายปัจจัย โดยมีแนวรับ 1,550-1,540 จุด ส่วนแนวต้าน 1,560-1,570 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
AOT    มูลค่าการซื้อขาย   2,998.07 ล้านบาท ปิดที่   73.00 บาท   ลดลง  2.25 บาท
CPALL  มูลค่าการซื้อขาย          2,956.64 ล้านบาท ปิดที่   73.25 บาท  ลดลง  1.75 บาท
PTT    มูลค่าการซื้อขาย    1,142.79 ล้านบาท ปิดที่   42.25 บาท  เพิ่มขึ้น 0.25 บาท
ADVANC มูลค่าการซื้อขาย      998.83 ล้านบาท ปิดที่  214.00 บาท  เพิ่มขึ้น 2.00 บาท
INTUCH มูลค่าการซื้อขาย      976.70 ล้านบาท ปิดที่   57.75 บาท  เพิ่มขึ้น 1.00 บาท
 
ตลาดหุ้นเอเชีย
